
PARLAMENTUL ROMÂNIEI

Plx 143/2015
BIROULUI  PERMANENT

AL

CAMEREI  DEPUTAŢILOR

    Vă înaintăm, alăturat, raportul asupra propunerii legislative privind modificarea şi completarea Legii nr.571/2003 coroborată cu HG 44/2004 privind Codul Fiscal cu Normele Metodologice în aplicare, cu modificările şi completările ulterioare,  trimisă spre dezbatere în fond cu adresa nr. PLx.143 din 2 martie 2015, Camera Deputaţilor fiind Cameră decizională. 

În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE,

Viorel ŞTEFAN

RAPORT
asupra propunerii legislative privind modificarea şi completarea Legii nr.571/2003 coroborată cu HG 44/2004 privind Codul Fiscal cu Normele Metodologice în aplicare, cu modificările şi completările ulterioare
    
       În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanţe şi bănci a fost sesizată spre dezbatere pe fond cu propunerea legislativă privind modificarea şi completarea Legii nr.571/2003 coroborată cu HG 44/2004 privind Codul Fiscal cu Normele Metodologice în aplicare, cu modificările şi completările ulterioare, trimisă spre dezbatere în fond cu adresa nr. PLx.143 din 2 martie 2015.


      Senatul, în calitate de primă cameră sesizată, a respins propunerea legislativă în şedinţa din data de 25 februarie 2015.

Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
     Propunerea legislativă a fost avizată favorabil de către Consiliul Legislativ şi avizată negativ de către Guvern, Comisia pentru politică economică, reformă şi privatizare şi Comisia juridică, de disciplină şi imunităţi.
    
      Propunerea legislativă supusă dezbaterii are ca obiect de reglementare exceptarea de la posibilitatea direcţionării unui procent de 2%, în condiţiile prevăzute de codul fiscal, a contribuabililor, părinţi, care beneficiază de prevederile art. 356 alin. (3) din Legea Educaţiei Naţionale nr. 1/2011, respectiv de posibilitatea direcţionării unui procent de 2% din valoarea impozitului anual pe veniturile din salarii în contul pentru educaţie permanentă.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat propunerea legislativă menţionată mai sus, în şedinţa din 8 septembrie 2015.
Din totalul de 32 de membri ai Comisiei pentru buget, finanţe şi bănci şi-au înregistrat prezenţa la dezbateri 31 deputaţi.
La dezbaterea acestei propuneri legislative au fost prezenţi, în calitate de invitaţi, reprezentanţi ai Ministerului Finanţelor Publice.
    În urma examinării propunerii legislative şi a opiniilor exprimate, deputaţii prezenţi la lucrări au hotărât, cu majoritate de voturi, să supună plenului Camerei Deputaţilor respingerea propunerii legislative deoarece în anul 2016 intră în vigoare noul Cod Fiscal.

    În raport cu obiectul şi conţinutul său propunerea legislativă face parte din categoria legilor ordinare.

